Oliver Baumann

Oliver Baumann (sündinud 2. juunil 1990 Breisachis) on Saksamaa jalgpallur, kes mängib väravavahina Saksamaa kõrgliigaklubis Hoffenheim.

Ta alustas klubikarjääri SC Freiburgis, mille noortesüsteemiga liitus ta 2002. aastal. Freiburgi põhimeeskonnas debüteeris Baumann hooaja 2008/09 viimases liigamängus Dortmundi Borussia vastu. Järgmisel hooajal tõusis ta Freiburgi esiväravavahiks.

2014. aasta mais sõlmis Baumann lepingu Hoffenheimiga. Alates hooajast 2014/15 on ta olnud Hoffenheimi põhiväravavaht.

Aastatel 2008–2013 mängis Baumann Saksamaa noortekoondistes. Saksamaa jalgpallikoondise juurde kutsuti Baumann esmakordselt 2020. aasta septembris UEFA Rahvuste Liiga mängudeks Hispaania ja Šveitsi.

 Viited 

Kategooria:Saksamaa jalgpallurid
Kategooria:SC Freiburgi mängijad
Kategooria:TSG 1899 Hoffenheimi jalgpallurid
Kategooria:Bundesliga mängijad
Kategooria:Sündinud 1990